Zvorničko jezero
Zvorničko jezero je vještačko jezero u Bosni i Hercegovini i Srbiji, na rijeci Drini, na području općina Zvornik i Mali Zvornik. Zvorničko jezero je vještacka akumulacija nastala izgradnjom 45 m. visoke brane kod Zvornika i Malog Zvornika, na najužem djelu rijeke, na izlasku iz čuvenog drinskog kanjona. Zvorničko jezero je prva akumulacija na Drini. Pripremni radovi na izgradnji brane i pratećih objekata počeli su 1948. godine, a jezerski basen je napunjen vodom 1955. godine. Zvorničko jezero leži na 140 m nadmorske visine. Jezero je dugačko 25 km i proteže se uzvodno od Zvornika do ušća rječice Velike rijeke. Zahvata površinu od 8,1 km2 ili 810 ha. Na najužem djelu široko je 200 m, a na najširem 3 km. Prosječna dubina iznosi 11 m, maksimalna izmjerena dubina jezera je 39 metara. Nanosima bujičnih vodotokova i rječica koje se u njega ulivaju (Drinjača, Jošanica, Velika rijeka, Boranjska rijeka), akumulacija je od 1955. godine, kada je nastala, do danas 50% zasuta erozivnim nanosima. Pojava ovih nanosa manifestovala se stvaranjem većih ili manjih ostrva i poluostrva. Na jednom takvom poluotoku je živopisno naselje Divič. Zvorničko jezero zajedno sa rijekom Drinom je stanište pastrmke, lipljena, mladice, klena, mrene, škobalja, soma i štuke. Poslednje nedelje jula, na Zvorničkom jezeru održava se i sportsko-ribolovačka manifestacija „Somovijada“. Jezero je stanište i divljih patki (gluvara). Već godinama, veliki vranac, odnosno kormoran, na jezeru boravi od oktobra do marta, a neka jata i tokom cijele godine. Na jezeru boravi oko 600 jedinki. Kormoran je zaštićena vrsta, ali proždrljive ptice, iza kojih ostaju gomile uginule ribe, koju nisu uspjeli da progutaju